Silke er en naturfiber, der er åndbart og blødt mod huden. Det irriterer ikke huden og er derfor velegnet til mennesker med eksem, særlig sensitiv hud – eller til alle, der bare elsker den luksuriøse følelse af silkeundertøj mod huden. Silke er temperaturregulerende og holder en behagelig temperatur året rundt. Det er svalt om sommeren og lunt om vinteren. Silkeundertøj er et overraskende tyndt materiale. Det fylder ingenting – hverken under tøjet eller i rejsetasken. Silkeundertøj har en utrolig evne til at suge sved uden samtidig at føles fugtig. Sveden transporteres effektivt væk fra huden, og man undgår den våde følelse, som eksempelvis undertøj af bomuld giver. Silke har en selvrensende effekt, som kendes fra andre naturmaterialer, fx uld. Det skal ikke vaskes så ofte. Ofte vil det være tilstrækkeligt blot at hænge sit undertøj på en bøjle og lufte natten over. Når man vasker sin silke, tørrer det igen meget hurtigt.